Document ID: 31979L0795

ΟΔΗΓΙΑ ΤΗΣ ΕΠΙΤΡΟΠΗΣ της 20ής Ιουλίου 1979 περί προσαρμογής στην τεχνική πρόοδο της οδηγίας 71/127/ΕΟΚ του Συμβουλίου "περί προσεγγίσεως των νομοθεσιών των Κρατών Μελών των αναφερομένων στα κάτοπτρα οδηγήσεως των οχημάτων με κινητήρα"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία του Συμβουλίου 70/156/ΕΟΚ της 6ης Φεβρουαρίου 1970 περί προσεγγίσεως των νομοθεσιών των Κρατών Μελών των αναφερομένων στην έγκριση των οχημάτων με κινητήρα και των ρυμουλκουμένων τους (1) ως ετροποποιήθη τελευταίως από την οδηγία 78/547/ΕΟΚ (2), και ιδίως τα άρθρα 11, 12, και 13,
την οδηγία του Συμβουλίου 71/127/ΕΟΚ της 1ης Μαρτίου 1971 περί προσεγγίσεως των νομοθεσιών των Κρατών Μελών των αναφερομένων στα κάτοπτρα οδηγήσεως των οχημάτων (3) με κινητήρα.
Εκτιμώντας:
ότι, χάρις στην κτηθείσα πείρα και λαμβανομένης υπόψη της παρούσης καταστάσεως της τεχνολογίας, είναι τώρα δυνατόν να γίνουν οι προδιαγραφές πληρέστερες, περισσότερο αυστηρές και καλύτερα προσαρμοσμένες στις πραγματικές συνθήκες δοκιμών-
ότι, ιδίως, η οδηγία 71/127/ΕΟΚ του Συμβουλίου προβλέπει ότι οι προδιαγραφές που αφορούν στα εξωτερικά κάτοπτρα οδηγήσεως που ρυθμίζονται από τη θέση οδηγήσεως πρέπει να καθορισθούν μόλις η τεχνολογική ανάπτυξη το επιτρέψει-
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Επιτροπής για την Προσαρμογή στην Τεχνολογική Πρόοδο των Οδηγιών που αποσκοπούν στην εξάλειψη των τεχνικών εμποδίων στις συναλλαγές στον τομέα των οχημάτων με κινητήρα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 71/127/ΕΟΚ τροποποιείται ως ακολούθως:
1. Στο άρθρο 3 παράγραφος 2, το τελευταίο εδάφιο αντικαθίσταται από το ακόλουθο κείμενο:
"Δεν υπάρχει πιστότης με το επικυρωμένο πρωτότυπο, κατά την έννοια της πρώτης παραγράφου, εφόσον δεν τηρούνται οι προδιαγραφές του σημείου 2 του παραρτήματος I."
2. Το άρθρο 7 αντικαθίσταται από το ακόλουθο κείμενο:
"Άρθρο 7
1. Από της 1ης Φεβρουαρίου 1980 τα Κράτη Μέλη δεν δύνανται για λόγους που αναφέρονται στα κάτοπτρα οδηγήσεως:
α) - ν' αρνηθούν, για ένα τύπο οχήματος με κινητήρα, την έγκριση ΕΟΚ, ή τη χορήγηση του εγγράφου που προβλέπεται στα άρθρο 10 παράγραφος 1 τελευταία περίπτωση της οδηγίας 70/156/ΕΟΚ ή την έγκριση από εθνικής πλευράς,
- ν' απαγορεύουν την κατά πρώτον έναρξη κυκλοφορίας των οχημάτων αυτών,
εάν τα κάτοπτρα οδηγήσεως αυτού του τύπου οχήματος ή αυτών των οχημάτων πληρούν τις προδιαγραφές της παρούσης οδηγίας-
β) - ν' αρνηθούν για ένα τύπο κατόπτρου οδηγήσεως την επικύρωση ΕΟΚ ή την επικύρωση από εθνικής πλευράς, αν αυτά τα κάτοπτρα οδηγήσεως πληρούν τις προδιαγραφές της παρούσης οδηγίας,
- ν' απαγορεύουν την διάθεση στην αγορά των κατόπτρων οδηγήσεως αν αυτά τα κάτοπτρα οδηγήσεως φέρουν το σήμα επικυρώσεως ΕΟΚ που προβλέπεται από την παρούσα οδηγία.
2. Από της 1ης Οκτωβρίου 1981, τα Κράτη Μέλη:
α) - δεν δύνανται πλέον να χορηγούν το έγγραφο που προβλέπεται στο άρθρο 10 παράγραφος 1 τελευταία περίπτωση της οδηγίας 70/156/ΕΟΚ για ένα τύπο οχήματος του οποίου τα κάτοπτρα οδηγήσεως δεν πληρούν τις προδιαγραφές της παρούσης οδηγίας,
- δύνανται να αρνούνται την έγκριση από εθνικής πλευράς ενός τύπου οχήματος του οποίου τα κάτοπτρα οδηγήσεως δεν πληρούν τις προδιαγραφές της παρούσης οδηγίας-
β) - δεν δύνανται πλέον να χορηγούν την επικύρωση ΕΟΚ για ένα τύπο κατόπτρου οδηγήσεως αν αυτό δεν πληροί τις προδιαγραφές της παρούσης οδηγίας,
- δύνανται να αρνούνται την επικύρωση από εθνικής πλευράς ενός τύπου κατόπτρου οδηγήσεως αν αυτός ο τύπος δεν πληροί τις προδιαγραφές της παρούσης οδηγίας.
3. Από της 1ης Οκτωβρίου 1984, τα Κράτη Μέλη:
- δύνανται ν' απαγορεύουν την κατά πρώτον έναρξη κυκλοφορίας των οχημάτων των οποίων τα κάτοπτρα οδηγήσεως δεν πληρούν τις προδιαγραφές της παρούσης οδηγίας,
- δύνανται ν' απαγορεύουν την διάθεση στην αγορά των κατόπτρων οδηγήσεως τα οποία δεν φέρουν το σήμα επικυρώσεως ΕΟΚ που προβλέπεται από την παρούσα οδηγία".
3. Τα παραρτήματα I, II και III αντικαθίστανται από τα παραρτήματα I, II III και IV της παρούσης οδηγίας.
Άρθρο 2
Τα Κράτη Μέλη θέτουν σε ισχύν προ της 1ης Φεβρουαρίου 1980, τις διατάξεις που είναι αναγκαίες για να συμμορφωθούν προς την παρούσα οδηγία. Ενημερώνουν αμέσως περί αυτού την Επιτροπή.
Άρθρο 3
Η παρούσα οδηγία απευθύνεται στα Κράτη Μέλη.
Έγινε στις Βρυξέλλες, στις 20 Ιουλίου 1979.

Labels: 7
8